Ushtria izraelite vret 3 palestinezë
Zyrtarët izraelitë thanë se palestinezët u qëlluan për vdekje, pasi u përpoqën të sulmonin disa izraelitë
Sulmet e së shtunës në Hebron dhe në një postbllok policor në Jeruzalemin Lindor janë më të fundit në një seri sulmesh të palestinezëve, kryesisht therje me thika, në të cilat janë vrarë shtatë izraelitë. Të paktën 40 palestinezë janë vrarë, kryesisht nga policia dhe ushtria izraelite, gjatë sulmeve dhe protestave. Barak Obama, President i SHBA: Presidenti Obama javën e ardhshme do të dërgojë Sekretarin e Shtetit John Kerry në Izrael, për t’u takuar me kryeministrin izraelit Benjamin Netanjahu. Ndërkohë që viktimat e trazirave po dërgoheshin në spitale, Këshilli i Sigurimit mbajti një takim urgjent të premten mbi shkallëzimin e dhunës në rajon. Riyad Mansour, përfaqësues i palestinezëve në OKB: David Roet, Zëvendës Ambasador i Izraelit në OKB: Shkallëzimi i dhunës mes palestinezëve dhe hebrenjve filloi gati një muaj më parë. Përhapja e thënieve nëpër lagjet arabe se Izraeli po planifikonte të merrte nën kontroll xhaminë Al-Aksa, një vend i shenjtë i myslimanëve në Jeruzalemin Lindor, kontribuoi në rritjen e nivelit të dhunës. Izraeli ka dislokuar trupa shtesë në rrugët e kësaj zone, për të ndihmuar në ruajtjen e rendit për shkak të frikës për protesta të reja. Më parë këtë javë, kryeministri izraelit Netanyahu tha se ai është i gatshëm të takohet me presidentin palestinez Mahmoud Abbas për t'i dhënë fund dhunës në rritje, por deri tani, nuk ka pasur asnjë njoftim për ndonjë takim mes tyre.